Kan I huske sidste afsnit, hvor Arthur fejrede 100 års fødselsdag?
Og vi ved, hvad I tænker:
Hvorfor viste vi ikke kampen, så I kunne se holdet
skaffe en heroisk sejr til Arthur? Se med her.
Wrexham!
Cannon skal stå fast her, men det gør han ikke! Mål!
- Hvad fanden var det? - Hvad?
Du godeste.
Tranmere vinder over Wrexham. Tja...
Vi har været så gode og har arbejdet os op på 3.-pladsen,
men et nederlag som dette kan spolere vores oprykning,
og det ødelagde i den grad en rar gamle mands fødselsdag.
Men vi tager sorgerne på forskud.
Alt det her skete længere inde i sæsonen, og det er vi ikke klar til at vise endnu.
Så vi bakker lige.
Lidt mere?
Denne historie begynder for længe siden.
Året efter, at Wrexham AFC blev grundlagt, besluttede 153 walisere at rejse ud
for at beskytte deres kultur og sprog mod englænderne.
De hoppede i båden Mimosa og sejlede helt til Patagonien for at starte forfra.
Men der blev de mødt af et barskt og goldt landskab.
Men de holdt ud og knoklede for at skabe et nyt hjem.
Siden da har de patagoniske bosættere holdt Wales' ånd i live.
Selvom mange af deres efterkommere aldrig har været i Wales.
Dette er Moriah-kirken, som er den ældste walisiske kirke, vi har.
Jeg er direkte efterkommer af de første bosættere, der ankom i 1865.
Jeg tænker altid på, hvor skræmmende, det må have været. Her var intet.
De walisiske bosættere var så fast besluttede på at beskytte deres kultur.
De tog Wales med sig.
De tog det med hertil og byggede det op fra grunden.
Jeg siger, at jeg er waliser og føler mig som waliser, men har aldrig været i Wales.
Men det ligger i mig.
Jeg ville ikke være her uden alle de ofre, som de mennesker bragte.
Jeg hedder David. Jeg bor i Trelew i Patagonien i Argentina.
Og jeg er den største Wrexham-fan uden for Wales.
Jeg blev fan af klubben i 2019,
da Paul Jones kontaktede mig i Welsh Pride-gruppen på Facebook
og foreslog, at jeg kunne støtte holdet fra Patagonien.
Det blev starten på et smukt venskab.
Siden da lavede jeg en side for patagonske fans.
Lige nu er der 1.500 følgere, men det vokser stødt.
Da min Facebook-gruppe blev mere kendt,
fik Paul Jones en mursten i Turf Pub malet med det walisisk-argentinske flag,
og det vil jeg så gerne se.
Den kamp, jeg husker bedst, var den, hvor kommentatoren
sendte mig en hilsen fra stadion.
David Mardones: "Hilsener fra det walisiske Patagonien."
"Vi støtter Wrexham fra min gruppe, Patagonians of Wrexham support group."
Hvor dejligt at høre.
Det var smukt at blive nævnt på stadion, for det er en måde at være der på.
Det føles skønt at vide, at jeg hører til i Wales.
Jeg vil gerne dertil en dag.
Selv da vi var babyer, talte min mor walisisk til os.
Det her er stuen, Tea Houses eneste oprindelige rum.
Min mor har mange viskestykker.
Der er nogle...
Mor?
"Viser"?
"Dangos".
De viser mange forskellige ting, såsom sproget
og landet, og det her er en sang.
Da jeg var barn, spurgte jeg mig selv: "Hvorfor i alverden læser jeg walisisk?"
Jeg vil gerne til Wales, så jeg kan tale walisisk med folk der
og vise, at vores kultur lever i bedste velgående.
Når man bor i Patagonien, er man så langt væk, at man føler sig adskilt.
Fra Wales, men også resten af verden.
Da Rob og Ryan hørte, at der var et walisisktalende samfund i Patagonien,
og at de taler walisisk og opretholder den walisiske kultur, blev de overraskede.
Også over, at mange aldrig har været i Wales.
Så de inviterede dem til vores største nationale helligdag, sankt Davids dag.
Hej. Vi vil flyve jer til Wales til sankt Davids dag,
så I kan se en Wrexham-kamp på Racecourse.
Det er stort.
Seriøst?
Nej, hvor er jeg glad! Mange tak.
1. JANUAR 2024
- Hvornår rejser du, Jacob? I morgen? - Nu.
- Held og lykke. - Tak.
- Godt klaret. Held og lykke. - Bliv ved med at vinde.
- Held og lykke. Den længeventede rejse. - Ja.
JACOB MENDY SKAL SPILLE FOR SIT HJEMLAND, GAMBIA, I AFRICA CUP OG NATIONS
Jeg blev født i Gambia og boede der, indtil jeg fyldt seks år.
Jeg har altid drømt om at repræsentere mit hjemland i Africa Cup of Nations.
AFCON er den største turnering i Afrika med alle de bedste afrikanske hold.
Der er store stjerner og mange gode spillere fra hele verden.
Vi har mange store stjerner. Mo Salah, Sadio Mané og Victor Osimhen.
Jeg er glad for at være den første, der repræsenterer Wrexham i AFCON.
Når spillere bliver kaldt hjem til deres landshold, mister klubben dem.
Vi er glade for, at Jacob får denne chance,
men han bidrager til klubbens succes, så vi lider forhåbentlig ikke imens.
Hav det nu fantastisk. Må jeg komme med?
- Held og lykke. Og bliv ikke skadet. - Det bliver jeg ikke.
- Bliv ikke syg. - Nej.
Og kom tilbage med flere mål i bagagen.
- Det skal jeg nok. - Held og lykke.
- Tak. Vi ses. - Vi ses.
YAMOUSSOUKRO-MARKEDET ELFENBENSKYSTEN
Jeg har aldrig besøgt Elfenbenskysten.
Det minder lidt om Gambia og giver mig minder om min barndom.
Jeg hører til i Wrexham, fordi vi deler mentalitet og passion.
Men det er min plan at bo i Gambia, når jeg går på fodboldpension.
Så vil jeg hjem til mit hjemland og føle, at jeg er der, hvor jeg hører til.
Det er meget følelsesladet.
Velkommen til Charles Konan Banny stadion i Elfenbenskysten.
Sejrer Guinea eller Gambia i dag?
Det kan man være stolt af.
Ikke kun min familie og mig, men hele min stamme.
Der er et par stammer i Gambia. Min hedder Manjaco eller Mandyak.
Så det gør mig stolt også at repræsentere Manjaco-stammen.
Jeg er så spændt. Jacob Mendy starter inde for Gambia i dag.
Gambia vinder i dag. Gambia vinder!
Nu sker det. Gambia er det lavest rangerede hold ifølge FIFA...
og de har desperat brug for point denne gang.
Fadera skifter. Nu er der lidt plads. Men der er ikke mange i feltet.
Han finder en hvid trøje! Men der er ikke mål denne gang.
Kom så, Jacob!
Når jeg så ud på fansene, så jeg dem danse og synge.
Han prikker den ind mod mål, og det er et godt forsøg af Gambia.
Guinea har bolden igen.
Nu skal de tage... Gør de det nu? Det gør de måske!
Guinea scorer kampens første mål! Endelig kommer gennembruddet.
Guinea slår Gambia.
Vi ville vinde den kamp, og vi gjorde vores bedste.
Men folk støttede os stadig. De dansede, rappede og heppede på os.
Jeg var meget stolt.
EFTER NEDERLAG I DE FØRSTE TRE KAMPE RØG GAMBIA UD AF GRUPPESPILLET
Som seksårig troede jeg da ikke, at jeg skulle spille for Gambia.
Så jeg må lige stoppe op og tænke: "Jeg fik lov at repræsentere mit land."
Lige nu er det den liga, jeg spiller for. Jeg spiller for Wrexham og mit land.
Det føles fantastisk.
Når jeg siger "Gambia", hvad tænker du så?
"Hjem."
- Hej. Velkommen. - Hej.
- Hej, alle sammen. - Hej.
Jeg er så glad for, at I er her.
Det er så spændende, for vi skal udgive en bog.
Den bog, vi fejrer i dag, hedder Den heldige drage,
og det er vores første bog på både walisisk og engelsk.
I Wrexham Football Club går vi ind for bevarelsen af walisisk og walisisk kultur.
Så vi er gået sammen med HP og et forlag, der hedder NABU,
for at finde sjove måder at få børn til at lære walisisk gennem teknologi.
De bruger HP-tablets til at farvelægge NABU's bog Den heldige drage.
- Har du farvelagt på sådan en skærm før? - Nej.
Vi vælger en af tegningerne og får trykt ét eksemplar
til skolen med den udvalgte tegning som forside.
Kunne I tænke jer at møde og tale med nogle af spillerne?
Ja!
Vi har bedt nogle af vores spillere, både mænd og kvinder, om at deltage.
"Jeg er det uheldigste barn i byen. Jeg sværger, at jeg taler sandt."
Jeg blev så glad, at jeg havde lyst til at skrige.
For jeg elsker spillerne. Og jeg elsker Wrexham.
Den her.
Og hans autograf er der.
- Fantastisk. To autografer? - Ja.
- Hvordan fik du dem? - Jeg spurgte bare, og så gav han mig dem.
Se denne vej! Og tre, to, en.
Wrex!
WREXHAM MOD NEWPORT COUNTY PÅ UDEBANE
En spændende udebanekamp mod Newport County.
Hvis vi vinder denne kamp, kan vi indtage 1.-pladsen.
Arsenal vil ikke benytte deres option til at kalde Arthur hjem fra lån.
Så han bliver hos os resten af sæsonen. Det er et kæmpe boost for alle.
Clarke sender bolden ind over, men Ben Tozer header den væk.
Klodset af Boyle.
Jeg er ret sikker på, at dommeren dømmer det.
Linjedommer! Han ramte bolden.
Dommeren må beslutte sig.
Han vandt tydeligvis bolden, men fik altså også ram på manden.
Det kan få konsekvenser.
Sig, at det ikke er rødt.
- Dommeren taler med ham. - Nej! Nej!
Rødt kort. Will Boyle bliver smidt ud efter 17 og et halvt minut af derbyet.
Han vandt bolden.
- Jeg er rolig. - Slap af og sæt dig ned.
- Lad ham være. - Må jeg lige sige noget?
- Nu stopper du. - Parkinson får gult kort.
Det er en fordel for Newport, at Wrexham er nede på ti mand.
Spil 4-3-2 indtil videre, okay?
Man er aldrig dømt ude, selv med ti mand.
Fodboldhistorien er fyldt med comebacks efter at have været ude i modgang.
Det har vi selv vist mange gange, så gutterne har en tro på,
at hvis vi holder os til planen og til det, vi har øvet på til træning,
så evner vi at komme tilbage, selv hvis det er gået skidt i starten.
Delaney uden for straffesparksfeltet. Ind over med venstre...
Seb Palmer-Houlden løber ud foran Wrexham-tilhængerne.
Okonkwo har lavet fænomenale redninger, men den kunne ingen redde. Fremragende.
Cleworth langs linjen. Mullin får ikke fat.
Han kommer væk fra sin mand.
Godt forsvar.
Wrexham skal absorbere presset og tage chancerne, når de kommer.
Ja, Mulls!
Paul Mullin med et langskud.
Townsend har den. En stressende eftermiddag for Paul Mullin.
Kom så!
De har annulleret deres chancer. Wrexham prøver at genere dem.
Fucking ufatteligt.
Vores første nederlag i 2024.
Vi kunne have indtaget 1.-pladsen i dag, men det tillod Newport County ikke.
Vi spillede virkelig dårligt i går, det kan vi ikke skjule. Det var lort.
Der hviler et stort pres på Mullin for at præstere. Han gør sit bedste.
Er hans bedste godt nok? Nej, men det er ikke kun hans skyld. Vi er et hold.
Af og til er modstanden så stor, at bjerget er for svært at bestige.
Sådan var det i dag, men vi fortsætter i næste uge.
En skuffende weekend. Vi tabte 0-1 til Newport. Det var grumt.
Uanset hvad så var det et nederlag. Det syvende i sæsonen.
Og det var nok en af de mest uinspirerede indsatser under Parky.
Jeg tæller røvfulden i Stockport med, for der prøvede vi i det mindste.
Hvorfor spiller vi så dårligt ude i forhold til hjemme?
Wrexham er det bedst præsterende hold hjemme, men det dårligste ude.
43 mål og 35 point hjemme, men kun 11 mål og 17 point ude.
Straffe til Wrexham.
Det var jo forudsigeligt. Og dermed er det slut.
Det er en god test af Parky, for vi taber aldrig flere kampe i træk.
Vil kritikerne kalde det en minikrise?
Det er en krise, hvis vi taber i Salford. Så er det en minikrise.
WREXHAM MOD SALFORD PÅ UDEBANE
Wrexham er i en vanskelig situation og har brug for noget bemærkelsesværdigt.
Høj bold, og Tozer vinder duellen.
Evans sender den videre. Vassell glider, og Mullin prøver lykken gennem midten.
Afsted, Mulls!
- Men den ender hos Tilt. - Bare skyd, Mulls.
Kom nu!
De må snart prøve med en anden opstilling.
- Ja, det fungerer ikke. - De må gøre hvad som helst.
En af kritikpunkterne angående holdet og Parkys sæson er,
at de ikke er ret fleksible, når noget ikke virker.
Wrexham-spillerne og fansene er frustrerede over ham.
Efter det nederlag ligger vi på 4.-pladsen.
Nu er vi blot med i slutspillet.
Se på truppen. Se på budgettet. Se på de penge, vi har brugt.
Vi fik at vide, at de byggede et hold til 1. division. Der skal vi hen.
Rykker vi ikke op, er det en kæmpe skuffelse.
Når vi ser på Paul Mullin, kan vi se, at tempoet er blevet sænket.
Vi ser ham uge efter uge, og han er ikke så hurtig, som han var.
Det er ligegyldigt, fordi han er klog og en naturlig målscorer.
Flyt bolden! Hurtigt. En og to berøringer.
Det er en evighed, siden vi spillede på Racecourse. Det er godt at være hjemme.
Men det bliver en psykologisk test.
Wrexham skal minde sig selv om, hvor stærkt et hold, vi er.
Hold tempoet, alle sammen. Ind med den hurtigt.
Wrexham skal stoppe stimen af nederlag.
Den kommer indenom. Evans afleverer til Barnett.
- Wrexham virker kvikke. - Fin aflevering fra Barnett.
Får Wrexham den igennem? Ja!
Barnett er alene med forsvaret, og han skyder!
Den bliver reddet.
Vi havde et godt niveau i kampen.
Over de 90 minutter havde vi så mange chancer foran mål, men uden held.
- Afslutningerne har været dårlige. - Mullin kunne have gjort det bedre.
Jo længere den periode varede, des mere lettede blev Bradford.
Presset stiger. Nu gælder det altså.
Gutterne forstår godt, at vi må friske holdet op.
Bolts for Barney og Dalbs for Fletch?
- Ville du skifte ud nu? - Det ved jeg ikke.
- Ville du skifte Fletcher ud? - Nej.
Hvad med Mullin?
Udskiftning. Nye Jack Marriott kommer ind i stedet for Mullin.
Det er underligt at spille de sidste ti minutter uden Mullin.
Han er vores talisman. Vores stjerne.
Tror du, at den skade, han pådrog sig i forsæsonen,
har påvirket ham mere, end han har ladet sig mærke med?
Når alle er samlet og i form, så er vi et helt andet hold.
Paul er selv skuffet over, hvordan sæsonen er forløbet for ham,
men der vil altid være ebbe og flod.
På et tidspunkt vil vi jo nok få en dårlig sæson,
og der er det virkelig vigtigt, at vi er mentalt forberedte.
O'Connell header den ind på midtbanen, men McDonald presser ham og holder i ham.
Dommeren siger ingenting. Cook har bolden, kan han afslutte?
Okonkwo har den, men riposten går ind!
Wrexham kommer bagud 15 sekunder før tid.
Efter tre år med Rob og Ryan forventes det, at Wrexham vinder konstant.
Men nu er Wrexham i krise.
Det er længe siden, Wrexham ikke har scoret.
Med det nederlag røg Wrexham ned på 5.-pladsen,
og klubberne, der ligger nederst, indhenter hurtigt forspringet.
Vi har haft tre år næsten udelukkende med succes.
Det er første gang, formkurven er knækket.
Det overrasker mig, hvor hurtigt folk vil have træneren eller spillere fyret.
Han vil ikke ændre spillene, og han skifter først ud med 20 minutter tilbage.
Han ændrer kurs for sent. Mullin og Fletcher virker trætte.
- Hvad er svaret så? - En ny træner.
Bum.
Vi er blevet vant til det lette liv, så nu gør virkeligheden lidt ondt.
Mist ikke modet.
Man kan ikke blive ved med at vinde, som vi har gjort i over to sæsoner.
Der kommer bump på vejen.
Truppens styrke og karakter skal få os over de bump på vejen.
Wrexham skal vende situationen. Punktum.
Og det skal de gøre i tre udebanekampe på ni dage.
Wrexham går til kampen med fire nederlag i træk i bagagen.
Phil Parkinson har foretaget fire ændringer.
Ryan Barnett og Paul Mullin sidder på bænken.
Det må være et hårdt slag for en stjerne som Mullin.
Folk siger, at det ikke gør så meget, hvis en centerforward spilder chancer.
Men for mig er det omvendt, for jeg plejer ikke at spilde chancer.
Så jeg følte, at fordi jeg ikke scorede, mistede træneren troen på mig.
Det tændte en ild i mig, der sagde, at jeg skulle videre.
Men det handler ikke om mig. Kun om holdets succes.
Young kigger op og giver signal.
Den svæver ind i netmaskerne! Wrexham med en fortjent føring!
James McClean sætter den ind ved forreste stolpe!
I denne sæson har vi spillet dårligt ude. Endelig spillede vi godt mod MK Dons.
...og losser den ind, men målmanden har den.
Alligevel tabte vi.
...20 meter fra mål, og han løber ud til hjørnet. Og den går ind!
Wrexham må være skuffede.
Det er sgu for let!
Vi spilder så mange chancer i udekampene i denne sæson.
Kampen ender uafgjort.
Jeg burde være glad for uafgjort, men det føles som et nederlag.
Vi må se det i perspektiv.
Det var en fremragende præstation, men Phil Parkinson ser frustreret ud.
Vi burde have vundet let.
Gruppen lader til at være nervøs. De har brug for at finde selvtilliden.
Nu bor der en tvivl i Wrexham om, at de ved, at de kan tabe.
Sidst, vi spillede her, tabte vi 4-1.
Mendy er tilbage fra landsholdet og skyder med højre.
Fandens god redning.
Og der er mål! Johnny Williams prikker den ind.
For helvede!
- Smukt frispark. - De fejrer, som om de har vundet ligaen.
Der kom slutfløjtet. Wrexham taber på udebane igen.
- Det er en svær uge for Wrexham-fans. - Det er ikke godt.
Jeg får beskeder fra folk, der har spillet på, at vi siger:
"Ryger de ud igen? Er de ikke gode længere?"
Vi er som forbandede.
Normalt ville jeg tro på en sejr på udebane over et af de dårligste hold.
Men det gør jeg ikke nu.
Endnu en udebanekamp. Endnu en lang rejse.
Wrexham spiller mod Forest Green Rovers, som ligger næstsidst i ligaen.
Hvis de vil rykke op automatisk, skal de vinde mod holdene i bunden af tabellen.
Så Phil Parkinson har rokeret rundt på holdet.
Paul Mullin kommer ind i stedet for Steve Fletcher.
Sikke en fejl af Young, og nu er Wrexham under pres.
Bolden bliver spillet bag om forsvaret. Osadebe rammer den! Du godeste.
Fejl bliver straffet prompte.
Vi er på det absolutte lavpunkt i vores tid her.
Jeg er ikke ekspert, så hvad ved jeg? Men ingen kan regne ud, hvad der foregår.
Vores spil på udebane har været dårligt,
men jeg elsker sgu den klub med hver en celle i min krop, så jeg vil...
Jeg dør, når de taber.
Tiden er snart gået.
- Straffe! - Der må blive dømt straffe.
- Fuldkommen hensynsløst. - Han kastede sig ind med begge ben.
Mullin skal sparke. Han gør klar.
Ja! Wrexham udligner.
Der bliver fløjtet af. Wrexham udligner i 93. minut.
Jeg ved ikke, Neil...
Vi giver et dumt mål væk efter tre minutter
og gør ikke nok for at true Forest Green. Det er frustrerende.
Vi skal spille bedre.
Jeg tror, at Rob og jeg må vise fanen på stadion.
Vi skal gå rundt i byen og bare være på Racecourse.
Det bliver en opgave, men vi løser det. Farvel.
Kan I huske vores walisiske venner fra Patagonien? De skal til Wales.
Det var en meget, meget lang rejse.
Men efter 4.800 km begyndte jeg at få gåsehud,
da vi endelig krydsede grænsen.
Wrexham! Wrexham! Wrexham!
Jo tættere på Racecourse vi kom, des hurtigere hamrede mit hjerte.
Velkommen Til WREXHAM
Det er alt, hvad jeg har drømt om.
Jeg prøver at nyde hvert øjeblik.
Efter en lang ventetid mødte jeg min bedste ven,
som hjalp mig med at lave Patagonien-fangruppen.
Velkommen til Wrexham Velkommen til Racecourse.
Mødet med Paul var meget rørende, fordi jeg kun kendte ham
fra fotos, videoer og WhatsApp.
Det var så dejligt at se ham, fordi han hjalp med mig at lære klubben at kende.
Jeg står i gæld til ham.
Jeg købte trøjen til David sidste år og sendte den fra det lokale posthus.
Hans ansigt lyste helt op, da han fik den. Det gjorde mig så glad.
Min kone, Tamara, sagde: "Din Wrexham-trøje er kommet!"
Hun sendte mig fotoet. Det var så spændende.
Jeg har ikke ord for det,
for den er et lille stykke af alt det, der er her, og jeg har den med overalt.
Det er skønt at vide, at vi har venner på den anden side af Jorden.
De tænker på Wales og på deres ophav, og vi tænker også på dem.
Og så overraskede spillerne os med at komme og hilse på.
De signerede alle en trøje, som jeg tager med hjem til Patagonia.
Vi besøgte The Turf og så min mursten. Det var surrealistisk.
Bedre bliver det ikke.
Sandheden er, at gutterne hænger med mulen.
Vi har ikke spillet op til vores bedste, og det tærer på gejsten.
Både på holdet og i byen, så vi har sendt chefen selv, Rob McElhenney, til byen.
Hej, alle sammen.
Jeg ville ønske, at jeg kunne være der, men jeg er fanget i klipperummet,
så Rob ikke virker bedre end mig i Deadpool.
- Må mine sønner få et foto? - Ja da.
Det føltes som det rette tidspunkt at besøge Wrexham, holdet og de lokale.
Det forlyder også, at sønnen af en nær ven måske kommer til byen på besøg.
Jeg elsker Wrexham. Det er mit andet hjem.
Det er en by, man drages tilbage til, og som altid byder en velkommen.
Men det føltes, som om gejsten var helt i bund, og det bekymrede mig.
Så vi ville tage derover og vise vores støtte.
- Godt at se dig. - I lige måde.
- Held og lykke i morgen. - Tak.
Jeg glæder mig. Hvordan har du det?
- Godt. Kommer du? - Ja.
Jeg kommer. Bliver den 4-0?
Fuck dem, ikke?
Der er Tommy. Har du fået ny frisure?
Som medformand i en fodboldklub, er det godt at vise sig
og give støtte ansigt til ansigt, især hvis de lider lidt.
Det, vi elsker højest ved spillerne, er deres karakter.
Så det er vigtigt at minde dem om, at vi står 100 % bag dem.
Hej!
Jeg venter bare på, at nogen siger "værsgo".
Så er det nu. Intet pres.
Velkommen, kronprins William.
Kronprins William er i Wrexham i dag, fordi det er sankt Davids dag.
Det er den walisiske nationaldag.
Men vi har ikke fri på sankt Davids dag. Meget skuffende.
Som prinsen af Wales skal kronprins William komme hertil
og kysse babyer og alt det, som prinser gør.
Har rejsen været lige så spændende, som den ser ud udefra?
Den har overgået alt, hvad vi nogensinde kunne have forestillet os.
Det er så utroligt, det I gør.
Det er godt, at Wrexham som fodboldklub og by
er blevet et sted, som de kongelige prioriterer, når de besøger Wales.
Der er jo Humph! Det er længe siden. Godt at se dig.
I lige måde. Velkommen.
Må jeg påpege noget? Folk siger: "Rob må være 160 cm høj."
Men se lige her. Ryan er tårnhøj.
- Vi har lidt... - Se lige. Loftet er lige der.
Se, hvor han er.
Det er tårnhøje mænd, jeg står ved siden af. Tårnhøje.
Da vi mødtes, var vi så høje.
- Du var hernede. - Du var så høj.
Jeg gik i skole med kronprins William. Jeg har kendt ham, siden jeg var syv.
Vi delte værelse, fra jeg var syv, til jeg var ti.
Vi enedes rigtig godt. Han var altid sød.
Og alvorsfuld. Han var nok tynget af, hvordan hans fremtid så ud.
Den byrde havde vi andre ikke.
Havde du forestillet dig dette, da du kastede dig ud i eventyret med Rob?
Nej. Eller jo. Rob sagde: "Vi skal da købe et fodboldhold."
Og så købte han et.
Nå, Andy, det lader til, at der er kommet kongelige til Wrexham.
Prinsen af Wales er blevet set på The Turf.
Et shot er meget lettere.
Og prinsen af Wrexham, Rob McElhenney, er her til hjemmekampen mod Accrington.
Han skal præsentere den midlertidige Kops nye sponsor, Fourth Wall.
Hold da op. Nu er det en tribune.
Der er lidt fingerpeg til den oprindelige Kop.
- Ja. - Kanterne i baggrunden.
Vi må håbe, at han bringer holdet held.
SANKT DAVIDS DAG 1. MARTS
Vi så paraden.
En fra staben sagde: "Her er dit flag."
"Mit flag?" "Ja, du skal holdet flaget."
"Det walisiske flag?" "Ja."
Han gav mig et flag, der var lige så højt som mig.
Jeg tænkte i forvejen: "Okay, okay. Nu tager du dig lige sammen."
I dag til paraden kom folk hen og hilste og sagde:
"I er fra Patagonien."
Vi har følt så meget velkomne her.
Det var følelsesladet at gå side om side med så mange walisere på en gang.
Det er en drøm, og jeg vil ikke vågne.
Velkommen til Wrexham byråds gæster, der er kommet helt fra Patagonien.
Hej, alle sammen. Og glædelig sankt Davids dag.
Vi er så stolte af at være walisere.
Må sproget overleve for evigt. Vi er her for evigt.
Og så kom sangeren.
"Nu kan jeg ikke mere." Jeg greb fat i David. Virkelig voldsomt.
Han græd også. Jeg stortudede.
Jeg tænkte: "Bare giv los her midt på torvet."
DEN WALISISKE NATIONALSANG
Folk her er fantastiske. Jeg bliver rørstrømsk.
Som man er med sin familie. Som om jeg er hjemme.
Sankt Davids Dag
Det er en smuk dag på SToK Cae Ras,
nu hvor Wrexham på 4.-pladsen tager imod Accrington Stanley.
Det er en meget vigtig kamp,
for med Wrexhams historik med fiaskoer i slutspillene...
Grimsby har vist vundet!
Vi har ikke råd til at ligge uden for de automatiske oprykningspladser.
Vores udebanepræstationer hjælper os ikke,
så denne hjemmekamp skal vindes, så vi kommer tilbage i top-3.
Wrexham, Wrexham, Wrexham!
I dag er det for vores egen skyld.
Vi skal yde en komplet præstation. Lad os gå ud og vinde.
Hjemmebanekampene kan give mig en følelse af magt.
Jeg føler, at vi er ustoppelige, hvis vi spiller på den rigtige måde.
Når jeg går på banen, så føler jeg altid, at vi kan vinde. Jeg kan altid score.
I sidste ende er det mit ansvar, for det er mig, der ikke har scoret.
Nu siger jeg lige noget.
Det pisser mig fuldstændig af, den måde de narrøve fejrede det,
da de slog os på deres hjemmebane.
Der er ingen fucking nåde i dag.
Alt skal sidde i skabet, med og uden bold. Smadr de røvhuller, okay?
Kom så, for helvede.
Kom så!
- Nu skal vi vinde. - I er for vilde.
Velkommen til kampen mellem Wrexham og Accrington Stanley.
Hele vejen rundt på stadion vajer Wrexham-flagene.
Det er et skønt syn og en god måde at piske stemningen i gang.
Wrexham har kun vundet to af deres sidste ni kampe.
De er nok ivrige efter genrejsning.
Nu må de godt spille, som de plejer.
Mullin med en tilbagelægning til Cleworth.
O'Connell med en høj bold. Palmer er vist offside. Nej!
- Palmer på højrekanten! - God redning af Vitek.
Han ville det virkelig.
Kom igen! Kom så!
McClean sender bolden til kanten af feltet, Barnett på ydrekanten.
Barnett sender den ind.
- Ja! - Ja!
Ja, for helvede!
1-0 af Mullin.
Mullin scorer. Hans mål nummer 93 for Wrexham.
Så enkelt!
Som fodboldspiller er der perioder, hvor man ikke scorer.
Men jeg gør altid mit bedste.
Wrexham!
Sådan starter man en kamp.
Shipley kæmper med Barnett. Det der giver problemer for Accrington.
- Boyle. - God, høj bold.
Den er svær for Mullin, men han er inde i feltet, og han skyder!
Så tæt på. Det var eminent.
Hold da kæft.
Helt superbt af Mullin.
De kæmper for at hænge på.
Se nu der. McClean udser sig et mål.
Og nu løber Mullin. Han er i kanten af feltet...
Ja!
Mål!
Wrexham!
Han er tilbage!
Kan I huske det, jeg sagde om at få hævn? Det får vi vist.
Vi får et hjørnespark af Elliot Lee. Den håndterer Tommy Lee godt.
Cannon afleverer tilbage til Elliot Lee.
- Ja! - Ja!
Hattrick af Mullin!
Hattrick!
Vildt!
Og derfor er han verdens bedste fodboldspiller.
Wrexham!
Det er slut. Hold da op.
Man kan da roligt sige, at vi er tilbage i storform.
4-0 til Wrexham. En fremragende præstation.
Med hattrick af Mullin. Det var helt fantastisk.
Endelig får Wrexham point, og de er nu fri af slutspilspladserne.
- Hold da kæft. Det må føles godt. - Ja.
- Det må føles godt. - De spillede så godt.
Drik din øl. Vi snakker senere.
Alle spillede godt.
Det er så utroligt, når alt går op i en højere enhed.
- Du sagde 4-0 i går. - Ja, det gjorde jeg da.
Bliver det 4-0? Fuck dem.
Vi satte den fjerde mur op. Four Walls-muren.
En af de vigtigste faktorer for,
at rækken af nederlag ophørte, var, at vi kom hjem, men også vores fans,
som støtter os i tykt og tyndt til udebanekampene.
Men på hjemmebane er de helt klart vores 12. mand.
Den midlertidige Kop kan rumme 2.500 fans, og deres stemmer gør en forskel.
Men det vigtigste var Pauls mål.
For særligt angribere kører på selvtillid, og den får de af at score mål.
Jeg vil score, fordi jeg vil vinde. Pyt med, hvem der scorer, bare vi vinder.
Det er mit mål. Alle hold oplever tørker.
I dag scorede vi heldigvis mange, og det nød jeg virkelig.
Ja! Ja! Ja!
Man kan ikke bede om en bedre måde
at bryde forbandelsen end med fire mål på hjemmebane.
I giver os held, så vi er nok nødt til at flyve jer hertil til hver kamp.
Det var dejligt at møde dig. Og tillykke. Sikke en kamp.
- Rart at møde dig. - I lige måde.
Oprykning eller ej.
Der er noget magisk ved et sted, der tiltrækker fans fra Patagonien...
...en knægt fra Gambia, en tv-stjerne fra Philly og de kongelige.
Det er noget helt særligt at kunne bringe folk sammen på den måde.
Tekster: Mille Dyre Egegaard